
22 Μαΐου 2015
Φωτογραφική γνωριμία της Σερβίας 
όπως την αποτύπωσαν τα μέλη της Κοινο_Τοπίας
Η Εταιρεία Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr διοργανώνει βραδυά προβολής φωτογραφιών από την επίσκεψή της στη Σερβία που πραγματοποιήθηκε τον Απρίλιο του 2015. 

Η προβολή θα γίνει την Τετάρτη 27 Μαΐου 2015 στον πολυχώρο της Κοινο_Τοπίας, Μαιζώνος 139 και Παντανάσσης 4ος όροφος, απέναντι από το Δημαρχιακό Μέγαρο στις 8.30μμ

Θα προβληθούν 500 περίπου φωτογραφίες που επελέγησαν από τη Βάσω Μαρτίνη η οποία θα επιμεληθεί και την παρουσίαση. Με φωτογραφίες τους συμμετέχουν στην προβολή οι, Ανδρέας Σπηλιώτης, Βάσω Μαρτίνη, Ειρήνη Τζόλα, Ελένη Δημοπούλου, Γιώργος και Βούλα Παπαθανασοπούλου, Τασία Χρυσανθοπούλου, Ελένη Χαλκιά, Μαρία Γιώτη, Βρησιής Πετροπούλου, Colin May, και Fred Gillet.
Θα προβληθούν φωτογραφίες από τα μέρη που επισκεφθήκαμε στη Σερβία και συγκεκριμένα από την όμορφη επαρχιακή πόλη του Κραγκούγιεβατς, το κάστρο του Σμεντέρεβο, τη Νις την τρίτη μεγαλύτερη πόλη της Σερβίας και από τις παλαιότερες πόλεις των Βαλκανίων όπου γεννήθηκε το 274μ.Χ. ο Μέγας Κωνσταντίνος από το Βελιγράδι το Kalemegdan, οχυρό και πάρκο που βρίσκεται στην περιοχή Stari Grad κοντά στο κέντρο της πόλης, την πλατεία Δημοκρατίας, μια από της πλατείες του κέντρου που βρίσκονται κάποια από τα διασημότερα κτίρια της πόλης, όπως το Εθνικό Μουσείο, το Εθνικού θέατρο και το άγαλμα του Πρίγκιπα Μιχαήλ, την παλαιά πόλη με τον εμπορικό πεζόδρομο Κνεζ Μιχαήλοβα, τη Λυρική Σκηνή, τη Βουλή, τα παλιά Ανάκτορα και το ναό του Αγίου Σάββα, από το Νόβισαντ την κομψή πρωτεύουσα της επαρχίας Βοϊβοντίνα το επιβλητικό κάστρο και το Δημαρχείο, από το Σρέμσκι Καρλόβσκι το Πατριαρχείο, τη Σέρβικη Ορθόδοξη εκκλησία και το Νομαρχιακό Μουσείο, από τον εθνικό δρυμό Φρούσκα Γκόρα τη χαμηλή οροσειρά, στην ατελείωτη πεδιάδα της επαρχίας Βοϊβοντίνας οινοποιεία, ήρεμα χωριουδάκια και μοναστήρια της περιόδου 15ου-18ου αιώνα, από την Οχρίδα τις πολλές Βυζαντινές εκκλησίες, το μεσαιωνικό κάστρο του τσάρου Σαμουήλ, τα πλακόστρωτα στενά δρομάκια της παλιάς πόλης και το αρχαίο ελληνικό θέατρο.
Η βραδυά προβολής που είναι ελεύθερη για το κοινό γίνεται για να θυμηθούν και να ανταλλάξουν φωτογραφίες όσοι ήταν παρόντες αλλά και να γνωρίσουν τα μέρη όσοι δε μπόρεσαν να συμμετάσχουν σ’ αυτήν.

